b'\n_START_ARTICLE_\nJohn Grisham\n_START_SECTION_\nOtro\xc5\xa1tvo in \xc5\xa1olanje\n_START_PARAGRAPH_\nRodil se je 8. februarja leta 1955 v Jonesboru v Arkansasu. O\xc4\x8de John Grisham je bil gradbeni delavec, mama Wanda Skidmore Grisham pa gospodinja. Ko je bil majhen, si je \xc5\xbeelel postati profesionalni igralec bejzbola, a se njegova \xc5\xbeelja ni nikoli uresni\xc4\x8dila._NEWLINE_\xc5\xa0olati se je za\xc4\x8del na Northwest Junior College v mestu Senatobia, kon\xc4\x8dal pa na dr\xc5\xbeavni univerzi v Mississipiju, kjer je prejel nagrado Bachelor of Science. To je \xc5\xa1tudentska nagrada za vse opravljene izpite. Kasneje se je vpisal na Pravno \xc5\xa1olo Ole Miss, z \xc5\xbeeljo postati odvetnik na podro\xc4\x8dju davkov. Toda do konca \xc5\xa1olanja so se njegovi interesi spremenili in usmeril se je v civilno pravo. Diplomiral je v letu 1983 z nazivom odvetnik s specializacijo za civilno in kriminalno pravo.\n_START_SECTION_\nDru\xc5\xbeina\n_START_PARAGRAPH_\nGrisham se je poro\xc4\x8dil z Renee Jones, ko je imel 26 let. Skupaj imata dva otroka Sheo in Tya, s katerima \xc5\xbeivita na kmetiji zunaj Oxforda ali pa v hi\xc5\xa1i blizu mesta Charlottesville, Virginia.\n_START_SECTION_\nZaposlitev\n_START_PARAGRAPH_\nNjegova prva slu\xc5\xbeba je bila, ko je kot najstnik za 1 $ na uro zalival ro\xc5\xbee v drevesnici._NEWLINE_Leta 1981 se je zaposlil v majhni odvetni\xc5\xa1ki pisarni v mestu Southaven, Mississippi, kjer je delal 60-70 ur na teden. Dve leti kasneje je bil kot demokrat izvoljen v poslansko zbornico dr\xc5\xbeave Mississippi, kjer se je obdr\xc5\xbeal sedem let. Deset let kasneje je prekinil z delom odvetnika in se je posvetil samo pisanju. Svoj zadnji in tudi najdonosnej\xc5\xa1i primer je obravnaval leta 1996, ko je za nekaj \xc4\x8dasa prekinil s pisanjem in zastopal dru\xc5\xbeino, katere o\xc4\x8de - cestni delavec se je smrtno ponesre\xc4\x8dil na delu. Vi\xc5\xa1ina izto\xc5\xbeenega denarja je presegala 650 000 $.\n_START_SECTION_\nPisanje\n_START_PARAGRAPH_\nJohn sprva ni predvideval tak\xc5\xa1nega uspeha s pisanjem, zato ga je imel samo za hobi. Toda \xc5\xbee po uspehu druge knjige je ugotovil, da lahko s pisanjem romanov obogati in se uveljavi. Tako je pustil slu\xc5\xbebo in vse mo\xc4\x8di usmeril k ustvarjanju novih knjige. Njegov najpogostej\xc5\xa1i stil pisanja je neka podzvrst kriminalnih romanov in trilerjev. Napisal pa je tudi komedijo Skipping Christmas in klasi\xc4\x8dna romana Ford County in Playing for Pizza. Zgodba najve\xc4\x8dkrat govori o odvetnikih, ki na sodi\xc5\xa1\xc4\x8du dokazujejo krivdo ljudi ali podjetij, ki so \xc5\xa1kodovali njegovim strankam, ali pa \xc5\xa1\xc4\x8diti krivi\xc4\x8dno obsojene. Velikokrat je omenjen tudi bejzbol. Kraj dogajanja so najve\xc4\x8dkrat ZDA, kot tuja dr\xc5\xbeava pa Italija.\n_START_SECTION_\nZanimivosti\n_START_PARAGRAPH_\nGrisham je ustanovil fundacijo, s katero je zbral 8,8 milijona dolarjev in jih namenil prizadetim v orkanu Katrina._NEWLINE__NEWLINE_\xc4\x8clovek, ki si je v otro\xc5\xa1tvu \xc5\xbeelel postati igralec bejzbola, v svojem prostem \xc4\x8dasu dela tudi kot komisar mlade bejzbolske lige, prav tako pa je zgradil 6 igri\xc5\xa1\xc4\x8d za bejzbol, na katerih lahko igra preko 350 otrok.'